ଅକ୍ଷୟ କୁମାରଙ୍କ ପରେ ବିୟର ଗ୍ରିଲ୍ସଙ୍କ ସହ ନଜର ଆସିବେ ୨ ବଲିଉଡ୍ ଅଭିନେତା, ଶୁଟିଂ ପାଇଁ ବାହାରିଗଲେ ଅଜୟ, ଅନ୍ୟ ଜଣେ କିଏ ? - Prameya News7\nଅକ୍ଷୟ କୁମାରଙ୍କ ପରେ ବିୟର ଗ୍ରିଲ୍ସଙ୍କ ସହ ନଜର ଆସିବେ ୨ ବଲିଉଡ୍ ଅଭିନେତା, ଶୁଟିଂ ପାଇଁ ବାହାରିଗଲେ ଅଜୟ, ଅନ୍ୟ ଜଣେ କିଏ ?\n12/09/2021 at 7:24 PM\nମୁମ୍ବାଇ ୧୨/୦୯ଃ ଅକ୍ଷୟ କୁମାରଙ୍କ ପରେ ଏବେ ବିୟର ଗ୍ରିଲ୍ସଙ୍କ ସହ ନଜର ଆସିବେ ବଲିଉଡ ଅଭିନେତା ଅଜୟ ଦେବଗନ। ବିୟର ଗ୍ରିଲ୍ସଙ୍କ ଲୋକପ୍ରିୟ ଆଡଭେଞ୍ଚର ଶୋ 'ଇନଟୁ ଦ ଓ୍ବାଇଲ୍ଡ ଓ୍ବିଥ ବିୟର ଗ୍ରିଲ୍ସ'ରେ ଅଜୟ ଦେବଗନଙ୍କୁ ଦେଖିବାକୁ ମିଳିବ। ଡିସକଭରି ଚ୍ୟାନେଲରେ ପ୍ରସାରିତ ହେଉଥିବା ଏହି ଶୋରେ ଏହା ପୂର୍ବରୁ ଅକ୍ଷୟ କୁମାର ଏବଂ ରଜନୀକାନ୍ତ ନଜର ଆସିଥିଲେ ।\nଚ୍ୟାନେଲ ଅନୁସାରେ ଏହି ଏପିସୋଡ୍ର ସୁଟିଂ ମାଳଦୀପରେ ହେବାକୁ ଥିବା ବେଳେ ରବିବାର ଅଜୟ ଯାଇଛନ୍ତି। ଏହି ଶୋ ଘଞ୍ଚ ଜଙ୍ଗଲରେ ବଞ୍ଚି ରହିବାର କଳା ଶିଖାଏ। କିନ୍ତୁ ଏପିସୋଡ୍ର ରିଲିଜ୍ ତାରିଖ ଘୋଷଣା କରାଯାଇ ନାହିଁ। ଏହା ପୂର୍ବରୁ ପ୍ରିମୟର ଡିସକଭରି ପ୍ଲସ୍ ଆପ୍ରେ ଆସିବ।\nନିଜ ଶୋରେ ଅଜୟ ଦେବଗନଙ୍କୁ ସାମିଲ କରିବାକୁ ନେଇ ଖୋଦ ବିୟର ଗ୍ରିଲ୍ସ ହିଣ୍ଟ ଦେଇଥିଲେ। ନାଁ ନନେଇ ଦୁଇ ବଲିଉଡ ଯୋଦ୍ଧାଙ୍କୁ ତାଙ୍କ ସହ ଇନଟୁ ଦ ଓ୍ବାଇଲ୍ଡରେ ସାମିଲ କରିବେ ବୋଲି ସେ ଲେଖିଥିଲେ। କିନ୍ତୁ ଅଜୟ ଦେବଗନଙ୍କ ନାଁ ସାମ୍ନାକୁ ଆସିଥିବା ବେଳେ ଅନ୍ୟ ଜଣେ ଅଭିନେତା କିଏ ସେନେଇ ଜଣାପଡ଼ିନାହିଁ।\nଅୟକ୍ଷ ଏବଂ ରଜନୀକାନ୍ତଙ୍କ ପରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ମଧ୍ୟ ବିୟର ଗ୍ରିଲ୍ସଙ୍କ ସହ ନଜର ଆସିଥିଲେ। ମ୍ୟାନ ଭର୍ସେସ୍ ଓ୍ବାଇଲ୍ଡର ସ୍ବତନ୍ତ୍ର ଏପିସୋଡ୍ରେ ମୋଦୀଙ୍କୁ ଦେଖିବାକୁ ମିଳିଥିଲା। ସେ ବିୟରଙ୍କ ସହ ଉତ୍ତରାଖଣ୍ଡର ଜିମ୍ କର୍ବେଟ୍ ଜାତୀୟ ଉଦ୍ୟାନରେ ବିପଦର ସାମ୍ନା କରିଥିଲେ ।
